CELEX: 62011TN0437
Language: et
Date: 2011-08-05 00:00:00
Title: Kohtuasi T-437/11: 5. augustil 2011 esitatud hagi — Golden Balls versus Siseturu Ühtlustamise Amet — Intra-Presse (GOLDEN BALLS)

8.10.2011   
            
            
               ET
            
            
               Euroopa Liidu Teataja
            
            
               C 298/22
            
         5. augustil 2011 esitatud hagi — Golden Balls versus Siseturu Ühtlustamise Amet — Intra-Presse (GOLDEN BALLS)
   (Kohtuasi T-437/11)
   2011/C 298/42
   Hagiavalduse keel: inglise
   
      Pooled
   
   
      Hageja: Golden Balls Ltd (London, Ühendkuningriik) (esindajad: M. Edenborough, QC ja solicitor S. Smith)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Intra-Presse (Boulogne-Billancourt, Prantsusmaa)
   
      Nõuded
   
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 26. mai 2011. aasta (asi R 1310/2010-1) otsus osas, milles rahuldati apellatsioonkaebus klassi 16 kuuluvate kaupade osas;
            
         
               —
            
            
               mõista kohtukulud välja ühtlustamisametilt või teise võimalusena mõista kohtukulud välja teiselt menetluspoolelt apellatsioonikojas.
            
         
      Väited ja peamised argumendid
   
   
      Ühenduse kaubamärgi taotleja: hageja.
   
      Asjaomane ühenduse kaubamärk: sõnamärk „GOLDEN BALLS” kaupadele klassides 9, 21 ja 24 — ühenduse kaubamärgi registreerimistaotlus nr 6 324 164
   
      Vastulause aluseks oleva kaubamärgi või tähise omanik: teine menetluspool apellatsioonikojas.
   
      Vastulause aluseks olev kaubamärk või tähis: ühenduse kaubamärgi registreering nr 4 226 148 sõnamärgile „BALLON D’OR” mh kaupadele ja teenustele klassides 9, 14, 16, 25 ja 41.
   
      Vastulausete osakonna otsus: jätta vastulause rahuldamata.
   
      Apellatsioonikoja otsus: tühistada vastulausete osakonna otsus ja rahuldada osaliselt apellatsioonkaebus.
   
      Väited: määruse nr 207/2009 artikli 8 lõike 1 punkti b rikkumine, kuna apellatsioonikoda eksis eeldades, et taotletud ühenduse kaubamärk ja varasem kaubamärk on omavahel vastuolus.